Ora pământului 2024. S-au stins luminile în peste 8.000 de orașe din întreaga lume
Luminile au fost stinse sâmbătă, la 20:30, în peste 8.000 de orașe din întreaga lume, pentru a marca "Ora Pământului".
Este un eveniment global, la care participă milioane de oameni care vor să atragă atenția asupra problemelor climatice.
La Iași, zeci de persoane au marcat momentul pe stradă. Printre cei adunați pe bulevardul Ștefan cel Mare din centrul Iașiului s-au numărat și mulți copii, care au ținut în mână baloane albe.
Băiat: "Că s-au stins luminile înseamnă că trebuie să fim mai atenți la mediul înconjurător".
Femeie: "Dacă stinge toată lumea luminile ar fi extraordinar. Să conștientizeze toată lumea schimbarea climatică și toate acestea nu sunt benefice pentru planetă".
Pentru că a fost și cer senin, pasionații de astronomie au profitat și au privit luna prin telescop.
Bogdan Tofănică, reprezentant Astro Club: "Vedem cele mai importante și mai spectaculoase obiecte de pe cerul înstelat. Șuna este vedeta serii. În curând va fi lună plină și este o ocazie foarte bună de a vedea cele mai bune forme de relief".
Evenimentul în cadrul căruia luminile sunt stinse simbolic peste tot în lume, pentru a marca Ora Pământului, a ajuns anul acesta la cea de-a 18-a ediție.
Sursa: Pro TV
Etichete: ora pământului,
Dată publicare:
24-03-2024 10:37